Diari Oficial de la Generalitat Valenciana


Sumari del DOGV 9241, del 23-12-2021 (2021/11243)

Informació pública de la declaració d'incompliment del deure i règim d'edificació forçosa de l'immoble situat al carrer del Santíssim Crist, número 16.
-------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11219


Data del document
:   23-11-2021

Organisme emissor
:   Ajuntament d'Otos

Tipus de document
:   Anunci

Descriptors 

:   * Otos
    * pla d'urbanisme
    * administració local

Informació pública de la declaració d'incompliment del deure i règim d'edificació forçosa de l'immoble situat al carrer del Santíssim Crist, número 16. [2021/11373]  
L'Alcaldia, mitjançant Decret número 191/2021, de data 23 de novembre de 2021, ha adoptat el següent acord:  
  
«Assumpte: declaració d'incompliment del deure i règim d'edificació forçosa de l'immoble situat al carrer Santíssim Crist, 16 d'Otos.  
  
Antecedents:  
L'immoble es troba inscrit en el Registre De la Propietat d'Albaida en el tom 83, llibre 3, foli 121 finca d'Otos: 422 amb referència cadastral 7577350UV5124J8900WD, els titulars de la qual són: Juan José Engo Cuquerella, Rosa María Engo Cuquerella i Josefa Engo Cuquerella.  
Està inscrit en el Pla general d'Otos com a edifici urbà protegit. Casa tradicional, fitxa AR-13 arquitectònica- grau 2.  
Es tracta d'una tipologia d'habitatge rural compost per quatre crugies paral·leles a façana, desenvolupat en planta baixa, primera i cambra. La porta d'entrada se situa en l'eix de la casa enfrontada a l'eixida pati posterior, l'escala es troba en la tercera crugia. La façana és simètrica i consta de tres buits per plana, amb balcons colats en planta primera. Semblen reixes de forja en balcons. La coberta de teula amb pendent cap al carrer acaba amb una barbacana que protegeix la façana.  
Primer: D'acord amb els documents que es troben a l'expedient 113/2021 se'n poden extraure els següents antecedents:  
- En data 26 de gener de 2017 s'emet informe per l'arquitecta municipal de l'Ajuntament d'Otos que assenyala que concorre causa per a la iniciació del procediment de declaració de ruïna de l'immoble situat al carrer Santíssim Crist núm. 16.  
- Resolució d'Alcaldia de data 2 de febrer de 2017 mitjançant la qual s'incoa l'expedient contradictori de ruïna ordinària.  
- Notificació als interessats en data 6 de febrer de 2017.  
- Certificat d'al·legacions presentades de data 21 de març de 2017. No s'hi presenten al·legacions.  
- Resolució d'Alcaldia de 3 d'abril de 2017 mitjançant la qual es declara l'immoble objecte d'informe en situació legal de ruïna ordinària. Així mateix, se cita a termini l'interessat a presentar projecte tècnic juntament amb la sol·licitud de llicència d'obres que deurà obligadament rehabilitar els elements catalogats de l'immoble i decidir si rehabilitar o demolir les parts no catalogades. En el punt cinqué d'aquesta resolució es proposa la declaració de l'incompliment per part del propietari del deure urbanístic de conservació, i s'ha de tramitar-se expedient a aquest efecte.  
- Notificació de la declaració de ruïna en data 4 d'abril de 2017.  
  
- Memòria valorada de les obres a executar en l'immoble realitzada per l'arquitecta Verónica Quilis Olivares en data 30 de novembre de 2015.  
- Informe de valoració de l'immoble realitzat per l'arquitecta Verónica Quilis Olivares en data 30 de novembre de 2015.  
- Notificació als propietaris en data 13 de juny de 2017 per a assenyalar-los que no han complit el que s'estableix en la declaració de ruïna i la possibilitat d'execució subsidiària i l'establiment de multes coercitives en cas que l'incompliment continue.  
- Sol·licitud de llicència d'intervenció en data 9 de novembre de 2017.  
- Concessió de llicència d'intervenció en data 15 de febrer de 2018.  
  
- Les obres s'inicien i avancen de manera intermitent. D'acord amb l'informe del director de les obres de data 25 de setembre de 2019 el 13 de setembre de 2019, l'estructura interior de l'immoble va col·lapsar.  
  
- Informe tècnic redactat per l'arquitecta municipal de data 29 de gener de 2020 sobre l'estat de conservació de l'immoble.  
- Resolució d'Alcaldia de data 30 de gener de 2020 mitjançant la qual s'ordenen l'execució de determinades actuacions per garantir la seguretat de l'immoble i a la rehabilitació integral de la part de l'habitatge catalogat, així com a la rehabilitació o demolició de la resta de cossos.  
Segon. El tècnic que subscriu en data 15 de setembre de 2021 realitza visita a l'immoble i observa que la situació es continua corresponent amb l'exposada en l'informe tècnic de data 29 de gener de 2020, i no s'ha realitzat aparentment cap mena d'obra de rehabilitació en l'immoble des d'aquesta data.  
Tercer. Una vegada declarada la ruïna s'ha de tramitar l'expedient de declaració d'incompliment del deure de conservació. No consta que s'haja tramitat aquest expedient, regulat en l'article 194 del text refós de la Llei d'ordenació del territori, urbanisme i paisatge de la Comunitat Valenciana TRLOTUP), aprovat mitjançant Decret legislatiu 1/2021, del Consell:  
  
Article 194. Declaració d'incompliment i règim d'edificació forçosa  
  
1. En el cas d'haver-se superat els terminis per a edificar esmentats en l'article 188 d'aquest text refós, l'ajuntament ha de dictar una ordre individualitzada d'edificació o rehabilitació en els àmbits d'actuació esmentats en aquest Article, d'acord al procediment següent:   
  
a) A instància d'una persona particular interessada, després de la presentació d'un document que fonamente el presumpte incompliment d'edificació en termini sobre la base de la informació arreplegada a l'efecte dels registres públics administratius, en virtut del dret d'informació establit en la legislació estatal de sòl.  
b) D'ofici, per l'ajuntament, després de la detecció del transcurs dels terminis establits per a satisfer el deure d'edificar.   
c) L'ordre s'ha de sotmetre a informació pública pel termini d'un mes mitjançant un anunci en el Diari Oficial de la Generalitat Valenciana i en un periòdic de la província d'àmplia difusió, s'ha de notificar simultàniament o prèviament de manera expressa a la propietat i a les persones titulars de drets reals i se'ls ha d'atorgar el termini de dos mesos per tal que:   
1) S'hi oposen, al·legant que no hi ha incompliment, que aquest no és imputable a la propietat, sinó a una decisió administrativa, o qualsevol altre motiu que convinga al seu dret.   
2) Es comprometen a sol·licitar una llicència en un termini màxim addicional i improrrogable d'altres dos mesos i efectivament a edificar atorgant fiança del 5 % del cost de les obres mitjançant la presentació del projecte bàsic d'edificació preceptiu.   
3) Manifesten la seua voluntat d'adherir-se, si és el cas, al règim concertat amb la part promotora que siga seleccionada en concurrència pública en el règim de substitució forçosa regulat en aquest text refós. En aquest cas poden rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada de la qual són titulars, en justa proporció dels beneficis i càrregues que l'actuació concertada comporta.   
2. L'ordre ha d'advertir a la part propietària i a les persones titulars de drets reals que, si no sol·liciten una llicència en els termes establits en el punt 2 anterior i efectivament construeixen o s'adhereixen a l'execució concertada, o si els informes tècnics i jurídics municipals impedeixen la concessió de la llicència, decaurà automàticament la facultat addicional atorgada per a la sol·licitud i el procediment de declaració d'incompliment continuarà amb les conseqüències indicades en aquest capítol.   
3. De forma simultània a l'emissió de l'ordre, l'ajuntament ha de tramitar i declarar de forma expressa la caducitat de les llicències atorgades en el solar o edifici de què es tracte en els casos que hagen excedit els terminis establits en el pla, en el programa d'actuació o en aquest text refós.   
L'ajuntament ha d'inscriure l'immoble en el registre municipal de solars i edificis que s'han de rehabilitar i ha de comunicar al registre de la propietat l'ordre d'edificació dictada per a fer-ho constar mitjançant nota al marge.   
4. Les corporacions públiques i les empreses que posseeixen solars o immobles destinats a ampliacions d'edificis o instal·lacions necessàries per a l'activitat productiva existent en ells, poden retenir-los sense edificar per terminis superiors als previstos, per autorització de l'ajuntament, amb un informe previ de la conselleria competent en urbanisme i, si és el cas, de la d'indústria o comerç.   
5. Transcorregut el termini de dos mesos, l'administració ha de resoldre:   
a) Admetent el compromís de sol·licitud de llicència i edificació del solar per la propietat. En cas d'incompliment d'aquestes obligacions, es confiscaria la fiança i continuaria el procediment d'acord amb els següents preceptes.   
b) Declarant l'incompliment del deure, en el cas que això quede demostrat per causes imputables a la persona propietària. Així mateix, s'ha d'inscriure en el registre municipal de solars i edificis que s'han de rehabilitar, s'ha de triar el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics, i s'ha de comunicar al registre de la propietat per a la inscripció. La declaració comporta la minoració establida en l'apartat 4 de l'article 109 d'aquest text refós.   
  
c) No obstant la lletra anterior, abans de la resolució d'incompliment i després de la subscripció d'un conveni entre l'ajuntament i la persona titular de la propietat, es pot acordar la convocatòria d'un concurs de programes d'actuació aïllada en la modalitat d'execució amb pagament de parts de l'edificació en règim de propietat horitzontal, sense efectuar la declaració d'incompliment i sense aplicació de la sanció establida en l'article 109.4 d'aquest text refós.   
  
6. La inexistència del registre municipal assenyalat no afecta la validesa i eficàcia de les resolucions declaratòries d'incompliment ni l'obligació de l'administració actuant de comunicar-les al registre de la propietat d'acord amb el que disposa la legislació del sòl de l'Estat.  
  
Quart. D'acord amb l'anterior i amb objecte del present informe cal assenyalar que per a l'expropiació forçosa de l'immoble s'haurà de tramitar el corresponent procediment de declaració d'incompliment del deure de conservació i, en cas que aquest incompliment es declare, es podrà escollir entre el règim d'edificació forçosa, venda forçosa o expropiació forçosa, segons convinga a l'interès públic. Tot això sense perjudici que es puga arribar a un acord de compravenda amb la propietat.  
  
Atenent el que s'ha exposat, aquesta alcaldia resol:  
  
Primer  
Declarar l'incompliment del deure i edificació forçosa de l'immoble situat al carrer Santíssim Crist, 16, amb referència cadastral 8854621AQ8395Y9678ZE, en els termes que disposa l'art. 194 del text refós de la Llei d'ordenació del territori, urbanismes i paisatge de la Comunitat Valenciana, aprovat mitjançant Decret legislatiu 1/2021, del Consell.  
  
Segon  
Sotmetre a període d'audiència pública en el DOGV i en el periòdic Las Provincias pel termini d'un mes, com així també notificar als titulars de l'immoble la declaració, segons l'article 194 (TRLOTUP) posseeixen dos mesos per a oposar-s'hi, sol·licitar permís urbanístic o manifesten la seua voluntat; en cas contrari es declararà l'incompliment del deure i es procedirà a la inscripció en el registre municipal de solars i edificis a rehabilitar, i es podrà optar entre règim d'edificació forçosa, venda forçosa o expropiació forçosa».  
  
Cosa que es fa pública per a general coneixement.  
  
Otos, 23 de novembre de 2021.- L'alcalde president: Mario Mira Alfonso.